Diari Oficial de la Generalitat Valenciana


Sumari del DOGV 4022, del 15-06-2001 (2001/5351)

Notificació de la Resolució de 7 de febrer de 2001, en relació amb la sol·licitud de devolució de fiança.
---------------------------------------------------------------------------------------------------------

### Dades del document

Número de DOGV
:   4022

Data del DOGV
:   15-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5351


Organisme emissor
:   Conselleria de Cultura i Educació

Tipus de document
:   Anunci

Notificació de la Resolució de 7 de febrer de 2001, en relació amb la sol·licitud de devolució de fiança. [2001/A5351]
  
Notificació de la Resolució adoptada per la directora territorial de Cultura i Educació de València, el dia 7 de febrer de 2001, en relació amb la sol·licitud de devolució de fiança de la senyora Isabel Serna Coves
  
Atés que no s'ha pogut realitzar la notificació a la senyora Isabel Serna Coves i d'acord amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa l'article esmentat, es publica el text íntegre de la resolució adoptada per la directora territorial de Cultura i Educació de València, el dia 7 de febrer de 2001.
  
«Vist l'escrit presentat en la Direcció Territorial de Cultura i Educació amb data 27 d'abril de 2000 per la senyora Isabel Serna Coves en el qual sol·licita la devolució de la fiança definitiva constituïda al seu dia davant la Conselleria d'Economia i Hisenda amb motiu de la contractació del servei de bar-cafeteria de l'Institut de Batxillerat d'Alaquàs.
  
Antecedents de fet
  
1. El dia 5 d'octubre de 1992 la senyora Isabel Serna Coves va firmar amb la Direcció Territorial un contracte per a la prestació del servei de bar-cafeteria de l'Institut de Batxillerat d'Alaquàs amb una duració d'un any, des de la data inicial de vigència: 5 d'octubre de 1992.
  
2. Aquest contracte va ser prorrogat successivament, any darrere any, fins al 5 d'octubre de 1998.
  
3. El contracte es va executar amb normalitat durant la seua vigència original i les pròrrogues, fins que es produeix la circumstància excepcional del desallotjament del centre per obres. En aqueix moment, l'administració li ofereix la continuació del servei en aules prefabricades; el rebuig podia haver causat l'extinció del servei basant-se en els articles 223 i 233 del Reglament General de Contractació de l'Estat.
  
4. No havent estat instada l'extinció per cap de les parts, el contracte va quedar en suspens fins a l'obertura de l'institut.
  
5. Afavorint els interessos de l'adjudicatària, a petició d'aquesta, se li va oferir la represa del contracte amb una nova pròrroga que es va formalitzar en document públic el 22 de novembre de 1999 i la duració del qual es preveu des de l'1 de desembre de 1999 fins al 30 de desembre de 2000.
  
6. L'adjudicatària no arribà a incorporar-se, ni inicià per tant l'activitat, amb la qual cosa el contracte hauria de considerar-se resolt pel motiu 1 de l'article 223: incompliment de l'empresari, no per l'article 7: mutu acord; circumstància aquesta que no es dóna i que per altra part solament actua quan no concorre cap altra de les arreplegades en el precepte.
  
Fonaments de dret
  
1. A més del plec de clàusules administratives particulars, a aquest contracte li és directament aplicable el Decret 923/1965, de 8 d'abril, pel qual s'aprova el text articulat de la Llei de Contractes de l'Estat i el Decret 3410/1975, de 25 de novembre, pel qual s'aprova el Reglament General de Contractació de l'Estat.
  
2. Especialment són d'aplicació els següents articles del Reglament General de Contractació de l'Estat: 223 que fa referència a les causes d'extinció del contracte de gestió de serveis públics; 233 sobre incompliment de les clàusules convingudes; i el 225 en relació amb la pèrdua de la fiança.
  
He resolt:
  
Declarar extingit el contracte a partir de la data d'inici de la pròrroga, l'1 de desembre de 1999, atesa la no-incorporació ni l'inici de l'activitat per part de la senyora Isabel Serna Coves.
  
Denegar la devolució i a la vegada proposar la confiscació de la fiança de 75.000 pessetes, constituïda al seu dia per la senyora Isabel Serna Coves davant la Conselleria d'Economia i Hisenda amb motiu de la contractació del servei bar-cafeteria de l'Institut de Batxillerat d'Alaquàs.
  
Aquesta resolució es dicta per delegació del conseller de Cultura i Educació de València basant-se en l'Ordre de 26 de setembre de 1989. De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú; i els articles 10, 14 i 46 de la Llei Reguladora de la Jurisdicció Contenciosa i Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós i administratiu, en els terminis i davant els òrgans que s'indiquen a continuació: a) recurs de reposició davant el conseller de Cultura i Educació en el termini d'un mes comptador a partir de l'endemà de la seua notificació; b) recurs contenciós i administratiu, que haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua notificació.»
  
I perquè servisca de notificació a la persona interessada s'expedeix aquest edicte.